ปรับเปลี่ยนพฤติกรรมแมว หาสาเหตุของพฤติกรรมแย่ๆ ปรับเปลี่ยนสภาพแวดล้อมและกิจวัตรของแมว
การทำโทษแมวทางร่างกายหรือการใช้เสียงเป็นวิธีที่ใช้ไม่ได้ผลเพื่อปรับพฤติกรรมแมว ในความจริงแล้ว การตีแมวหรือตะโกนใส่แมวอาจทำให้แมวของคุณหวาดกลัวคุณมากกว่าเดิม อาจไม่อยากเล่นกับคนอื่นๆ และฝนเล็บหรือกัดแรงขึ้น แมวของคุณก็จะยังทำพฤติกรรมแย่ๆ อยู่ดีเวลาที่คุณไม่อยู่รอบๆ เพราะรู้ว่าทำแล้วจะไม่ถูกลงโทษถ้าคุณไม่เห็น การลงโทษทางร่างกายหรือใช้เสียงนั้นไม่ได้ผลและเป็นเพียงวิธีแก้ปัญหาชั่วคราว และแมวก็จะไม่หยุดทำพฤติกรรมแย่ๆ ด้วย ในทางกลับกัน มันจะยิ่งสร้างสภาวะน่าตึงเครียดต่อคุณและแมว แม้มันอาจจะยากที่จะไม่ตะโกนหรือตีแมวเวลาที่มันทำพฤติกรรมแย่ๆ เช่น ฉี่รดเฟอร์นิเจอร์หรือฉี่บนพรมแทนที่จะใช้กระบะทราย คุณจำเป็นต้องใจเย็นเนื่องจากคุณเป็นเจ้าของและลองใช้วิธีอื่นที่ได้ผลมากกว่า เทคนิคคือการเชื่อมสิ่งของที่มีพื้นผิว กลิ่น รสชาติ หรือเสียงที่ไม่พึงประสงค์เข้ากับพฤติกรรมแย่ๆ ของแมวเพื่อป้องกันไม่ให้แมวทำมัน คุณอาจใช้สิ่งของที่มีในบ้านเพื่อสร้างการลงโทษจากระยะไกลนี้ ตัวอย่างเช่น:   พื้นผิว: คุณอาจวางกระดาษเหนียวๆ แผ่นฟอยล์อลูมิเนียม หรือพลาสติกรองพรมหนักๆ ไว้ในบริเวณที่ไม่อยากให้แมวไปยุ่ง แมวไม่ชอบเดินบนพื้นผิวเหล่านี้ กลิ่น: คุณอาจใช้กลิ่นที่แมวมีแนวโน้มว่าจะไม่ชอบในบริเวณที่คุณไม่อยากให้แมวเข้าไป เช่น วางผ้าหรือสำลีชุบน้ำตะไคร้ น้ำหอม น้ำยาปรับอากาศ มะนาว ว่านหางจระเข้ น้ำมันยูคาลิพตัส และน้ำมันระกำลงบนสิ่งของหรือพื้น รสชาติ: คุณอาจนำอาหารบางชนิดมาป้ายบริเวณที่แมวชอบแทะหรือข่วน, เช่น แอปเปิลขม ผลิตภัณฑ์จากมะนาว ซอสเผ็ด พริกป่น หรือว่านหางจระเข้ เมื่อเวลาผ่านไปแมวก็จะโยงรสชาติแย่ๆ นี้เข้ากับสิ่งของหรือพื้นที่นั้นและไม่ไปยุ่งอีก เสียง: การใช้เสียงที่จะทำให้แมวตกใจจะช่วยป้องกันไม่ให้แมวทำพฤติกรรมนั้นหรือไปบริเวณนั้น อาจใช้วิธีเป่านกหวีด สั่นกระดิ่ง หรือเขย่ากระป๋องที่มีเหรียญข้างใน พยายามใช้เสียงอื่นที่ไม่ใช่เสียงของคุณ เพื่อทำให้แมวตกใจเวลาที่มันกำลังจะทำพฤติกรรมแย่ๆ จากนั้นแมวก็จะโยงพฤติกรรมนั้นเข้ากับเสียงน่าตกใจที่มันได้ยิน หากสังเกตเห็นว่าแมวเริ่มเล่นรุนแรงและก้าวร้าว คุณอาจเปลี่ยนพฤติกรรมนี้ด้วยการไม่สนใจแมว คุณอาจเดินออกไปห้องอื่นแล้วปิดประตู รอจนกว่าแมวจะใจเย็นลงแล้วจึงค่อยจับหรือพูดกับแมว วิธีการนี้จะทำให้แมวรู้ว่าพฤติกรรมของมันทำให้คุณโกรธระหว่างที่เล่นกัน และมันก็จะไม่ทำพฤติกรรมนั้นอีก แมวว่าแมวแต่ละตัวจะมีเอกลักษณ์และอาจมีปัญหาเฉพาะหรือพฤติกรรมแย่ๆ ของมันเอง แต่แมวโดยส่วนใหญ่จะทำพฤติกรรม 7 รูปแบบ ดังนี้:  หลีกเลี่ยงหรือไม่ยอมใช้กระบะทรายแมว ฉี่รดเฟอร์นิเจอร์หรือสิ่งของอื่นๆ เพื่อแสดงอาณาเขต ข่วนเฟอร์นิเจอร์หรือสิ่งของอื่นๆ ในบ้านของคุณ แมวอาจข่วนคุณหรือคนอื่นๆ ระหว่างที่เล่นสู้กันด้วย แสดงพฤติกรรมดุร้ายต่อคนอื่นๆหรือเจ้าของ แสดงพฤติกรรมดุร้ายต่อแมวตัวอื่นๆ ในบ้าน แสดงออกว่าเครียดหรือกังวล มีท่าทีหวาดกลัวสิ่งของหรือมนุษย์ บางครั้งแมวจะแสดงพฤติกรรมผิดปกติเพราะได้รับผลกระทบจากปัญหาทางสุขภาพ เช่น แมวอาจไม่ใช้กระบะทรายแมวเพราะอาการติดเชื้อบริเวณกระเพาะปัสสาวะ หรือแมวอาจจะทำตัวก้าวร้าวต่อคุณเพราะมันกำลังได้รับความเจ็บปวดทางกายซึ่งคุณมองไม่เห็น แมวบางตัวกลัวมนุษย์หรือสิ่งของบางอย่างเพราะปัญหาทางสายตา และแมวบางตัวเลียขนตัวเองบ่อยๆ เพราะภาวะต่อมไทรอยด์ทำงานมากเกินไป พาแมวไปหาสัตวแพทย์เพื่อตรวจอาการ มันจะช่วยให้ตรวจพบปัญหาทางสุขภาพที่อาจเป็นสาเหตุให้แมวทำตัวแย่ๆ และจะได้รักษาได้ทันก่อนที่อาการจะแย่กว่าเดิม หากสัตวแพทย์ตรวจพบว่าแมวปกติ คุณอาจลองตรวจสอบสภาพแวดล้อมที่แมวอยู่ซึ่งอาจเป็นสาเหตุของพฤติกรรมไม่ดีของแมว หลังจากที่รู้ว่าแมวไม่มีปัญหาทางสุขภาพใดๆ คุณก็อาจพิจารณาดูว่าทำไมแมวของคุณจึงแสดงพฤติกรรมแย่ๆ เหล่านั้น ลองสำรวจสภาพแวดล้อมของแมวและดูว่าอะไรเป็นเหตุของพฤติกรรมแย่ๆ ซึ่งได้แก่:  กระบะทรายแมวที่สกปรกหรือไม่ได้รับการดูแลอาจเป็นสาเหตุให้แมวไม่ใช้กระบะทราย แมวตัวอื่นที่อาจทำร้ายแมวของคุณในบ้านเป็นผลให้แมวไม่ใช้กระบะทรายและมีพฤติกรรมก้าวร้าว แมวตัวใหม่ในบ้านที่อาจทำให้แมวฉี่เพื่อแสดงอาณาเขต สุนัขตัวใหม่ในบ้านก็อาจทำให้แมวหวาดกลัวและมีพฤติกรรมก้าวร้าวได้เช่นกัน ไม่มีพื้นที่ให้แมวฝนเล็บ ทำให้แมวไปฝนเล็บกับเฟอร์นิเจอร์หรือสิ่งของอื่นๆ ในบ้าน หากแมวหลีกเลี่ยงไม่ใช้กระบะทราย คุณก็จำเป็นต้องดูแลกระบะทรายให้ถูกหลักอนามัย แมวจะได้อยากใช้ ซึ่งหมายถึงการตักและเปลี่ยนทรายทุกวัน ทำความสะอาดกระบะอาทิตย์ละครั้ง และอย่าลืมดูให้แน่ใจว่ากระบะทรายแมวนั้นดึงดูดให้แมวไปใช้ แมวบางตัวไม่ชอบกระบะทรายที่มีฝาปิดหรือที่บุรอง เพราะมันอาจไม่สะดวกสบายสำหรับแมว ดังนั้น ควรหลีกเลี่ยงการใช้กระบะทรายที่มีฝาปิดหรือที่บุรอง  หากคุณมีแมวหลายตัวที่บ้าน ก็ควรมีกระบะทรายสำหรับแมวแต่ละตัว และกระบะทรายสำรองอีกหนึ่งอัน วางกระบะทรายกระจายไว้ห่างกัน แมวแต่ละตัวจะได้มีพื้นที่ส่วนตัวเพื่อจัดการธุระของมัน หาพื้นที่เงียบๆ ในบ้านของคุณ ที่แมวสามารถมองไปรอบๆ และมองดูได้ว่ามีใครเดินมาข้างหลังหรือไม่ กระบะทรายควรมีขนาดใหญ่พอให้แมวนั่งได้สะดวก และมีทรายหนาประมาณ 1-2 นิ้ว แมวไม่ชอบกระบะทรายที่มีทรายหนาเกินไป แมวส่วนมากทำพฤติกรรมแย่ๆ เพราะเบื่อหรือถูกกระตุ้น คุณจึงจำเป็นต้องจัดหาช่วงเวลาเพื่อเล่นกับแมวในแต่ละวัน ใช้ของเล่นหนึ่งชิ้นหรือหลายๆ ชิ้นเวลาที่เล่นกับแมวเพื่อไม่ให้แมวเล่นรุนแรงกับมือและแขนของคุณ ทำให้แมวมุ่งความสนใจไปที่ของเล่นระหว่างที่เล่นกัน และเปลี่ยนของเล่นชิ้นใหม่ทุกอาทิตย์ แมวจะได้ไม่เบื่อ ที่ฝนเล็บยังช่วยป้องกันไม่ให้แมวข่วนเฟอร์นิเจอร์หรือสิ่งของที่ทำจากผ้าได้อีกด้วย วางแท่นฝนเล็บไว้ในพื้นที่ส่วนรวมของบ้านหรือมุมโปรดของแมว หากแมวของคุณชอบฉี่แสดงอาณาเขตหรือฉี่ไปทั่ว การใช้ฟีโรโมนแมวสังเคราะห์ในบ้านก็อาจช่วยได้ มันจะช่วยคลายความเครียดและป้องกันไม่ให้แมวฉี่แสดงอาณาเขตเวลาที่มันรู้สึกกังวลหรือหวาดกลัว ฟีโรโมนมักมีรูปแบบเป็นตัวปล่อยกลิ่นหรือสเปรย์ สามารถหาได้ตามร้านสัตว์เลี้ยงใกล้บ้านคุณ
หลีกเลี่ยงการทำโทษทางร่างกายหรือใช้เสียง. ใช้การลงโทษจากระยะไกล. ไม่สนใจแมวเวลาที่แมวเล่นรุนแรงระหว่างที่เล่นกัน. เข้าใจปัญหาทางพฤติกรรมที่พบได้ทั่วไปในแมว. พาแมวไปหาสัตวแพทย์เพื่อตรวจหาปัญหาสุขภาพ. ตรวจหาสาเหตุทางสภาพแวดล้อมที่อาจส่งผลให้แมวมีพฤติกรรมไม่ดี. ดูแลกระบะทรายให้ถูกหลักอนามัย. หาที่ฝนเล็บและหาเวลาเล่นกับแมวทุกวัน. ใช้ฟีโรโมนแมวเพื่อลดความเครียดในบ้าน.
https://www.wikihow.com/Train-a-Cat-to-Stop-Doing-Almost-Anything https://www.wikihow.com/Train-a-Cat-to-Stop-Doing-Almost-Anything https://www.wikihow.com/Train-a-Cat-to-Stop-Doing-Almost-Anything
Correcting Your Cat’s Behavior Determining the Cause of the Bad Behavior Adjusting Your Cat’s Environment and Routine